APSTIPRINU

Ogres novada Izglītības pārvaldes vadītāja vietniece,

Profesionālās ievirzes un interešu izglītības

nodaļas vadītāja \_\_\_\_\_\_\_\_\_\_\_\_\_\_\_\_\_Ieva Švēde

2024. gada 4. aprīlī

**Ogres novada izglītības un kultūras iestāžu**

**bērnu un jauniešu muzikālo kolektīvu radošais pasākums**

***SADZIEDĀSIM SUNTAŽOS!***

**NOLIKUMS**

*Interešu izglītības nodarbību īstenošanā un pasākumu organizēšanā jāievēro Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasības.*

*Vecākiem/izglītojamā likumiskajiem pārstāvjiem sadarbībā ar pedagogiem ir pienākums raudzīties, lai izglītojamais neapmeklē nodarbību vai pasākumu, ja viņam ir kādas akūtas veselības problēmas vai saslimšanas pazīmes.*

*Nodarbībās vai pasākumā iesaistītās puses seko līdzi aktuālajai informācijai un ievēro konkrētajā brīdī spēkā esošās epidemioloģiskās un sanitāri higiēniskās prasības, tādējādi ir iespējamas atkāpes no nolikuma, t.sk. pasākuma atcelšana.*

**MĒRĶIS**

1. Sekmēt bērnu un jauniešu līdzdalību Dziesmu un deju svētku procesā, kultūras mantojuma apguvē, iesaistoties Latvijas skolu jaunatnes dziesmu un deju svētku tradīcijas saglabāšanā un pilnveidē.

**UZDEVUMI**

1. Veicināt Ogres novada izglītības un kultūras iestāžu muzikālo kolektīvu māksliniecisko izaugsmi, pilnveidot audzēkņu individuālās un kolektīva radošās spējas un prasmes.
2. Padziļināt interesi par dziedāšanas un muzicēšanas tradīciju saglabāšanu, gatavojoties XIII *Latvijas Skolu jaunatnes dziesmu un deju svētkiem.*

**ORGANIZATORI**

1. Ogres novada Izglītības pārvalde, Ogres novada Suntažu vidusskola un Suntažu pagasta Kultūras nams.

**DALĪBNIEKI**

1. Ogres novada izglītības un kultūras iestāžu kori.
2. Ogres novada muzikālie kolektīvi - 2023./2024. mācību gada *Mazo mūzikas kolektīvu* *konkursa* un vokālās mūzikas konkursa *Balsis* augstāko punktu ieguvēji.
3. Muzikālo kolektīvu skaitu dalībai pasākumā nosaka pasākuma organizatori, atbilstoši telpu un resursu iespējām.

**DALĪBNIEKA PERSONAS DATU AIZSARDZĪBAS NOSACĪJUMI**

1. Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā.
2. Dalībnieka pedagogs ir informēts par pilngadīga dalībnieka un nepilngadīga dalībnieka vecāka vai aizbildņa rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.

**NORISES LAIKS UN VIETA**

 9. 2024. gada 24. maijs Ogres novada Suntažu pagasta estrāde.

**PASĀKUMA NORISE**

10. Pasākumu veido 3 daļas:

10.1. pasākuma 1. daļa – plkst. 11.30 orientēšanās spēle;

10.2. pasākuma 2. daļa – plkst. 16.00 KONCERTS;

10.3. pasākuma 3. daļa – plkst. 18.00 dalībnieku tīklošanās aktivitātes.

Kolektīva vadītājs ir atbildīgs par to, lai pasākuma laikā viņa vadītā kolektīva dalībnieki ievērotu sabiedriskās kārtības, sabiedrībā pieņemtās morāles un uzvedības normas, kā arī epidemioloģiskās drošības nosacījumus un nodrošina rīkotāju un telpu īpašnieku iekšējās kārtības noteikumu ievērošanu.

**FINANSĒJUMS**

 11. Izdevumus pasākuma mākslinieciskajam un tehniskajam nodrošinājumam, kā arī balvām finansē Ogres novada pašvaldība.

12. Kolektīvu dalību pasākumā finansē iestāde, kurā kolektīvs darbojas, no Ogres novada pašvaldības budžetā apstiprinātā finansējuma iestādei.

Interešu izglītības mūzikas jomas metodiķe Gunita Bičule

e-pasts: gunita.bicule@gmail.com